《妾薄命》
宋代·王铚

少年轻远行，易发同尔汝。
红颜望中老，离恨尚如许。
妾身异金石，更涉几寒暑。
长天谁云广，不见收堕雨。
愁来津头望，信绝不得渡。
邻妇念幽独，艇子隔溪语。
落日下空江，修烟淡晴渚。
流恨满春风，西飞数归羽。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。